Rom 12v6-8 Gebruik jou gawes

**Skriflesing** Rom 12:1-8

**Besprekingsvraag:**

**Wat dink jy is die gawes wat God aan jou gegee het**? (1 Min)

Daar bestaan **baie verwarring by gelowiges rondom gawes** wat God gee.

Wanneer Paulus oor gawes praat is dit juis om duidelikheid daaroor te gee.

**Gawes is God se geskenk** aan jou.

Sommige mense struikel daaroor…

Wat ek bedoel is: Hulle

1. Ontken dat hul gawes het.   
   Redes:
   1. Luiheid – wil nie hul gawes gebruik nie
   2. Voel minderwaardig – bring vrees
   3. Misplaaste fokus – fokus op hulself inplaas van op God

of

1. Raak hoogmoedig en verwaand.   
   Redes:
   1. Vergeet hulle het gawes hul van God ontvang.
   2. Dink hulle het niemand in hul lewe nodig nie. (kan op eie regkom).

**Gawes is daar om die liggaam** van God te **laat funksioneer.**

In die vorige verse het ons gesien dat elke gelowige,   
deel is van die liggaam van Christus.

**Alle gelowiges het gawes ontvang**.

Jou sterkpunte is om die liggaam van Christus mee te bedien.

Jou swakpunte: is om ander in die liggaam toe te laat om hul gawes te gebruik en jou te bedien.

Let op na die manier waarop Paulus oor gawes praat.  
Hy sê **daar is eenheid en verskeidenheid**.

**Deur God se genade** (daarin lê die eenheid)  
het **elkeen ‘n verskeidenheid** (daarin lê die verskeidenheid) gawes ontvang.

**Die eenheid**:

God is die enigste bron van gawes.  
Jy kan nie gawes koop of verdien nie.

God alleen maak die keuse aan wie Hy watter gawes gee.

Paulus noem sommige gawes as voorbeeld.

**Alle geestelike gawes** in Rom 12, 1 Kor 12 val in **1 van 3 kategorieë**:

1. Tekens
2. Praat
3. Diens

**Tekens of te wel wondertekens** vind jy om outentisiteit aan lering van die apostels te gee.

Tydens die **optrede van die apostels ‘n Nuwe Testament was daar nie ‘n Bybel**  
waaraan die mense die om die apostels se lering kon toets nie.  
Daar moes ‘n ander bevestiging wees.  
Dit was wondertekens.

*Die dinge wat ‘n apostel kenmerk, het ek met groot geduld by julle verrig: tekens en wonders en kragtige dade. (2 Kor 12:12)*

Hebreërs 2:3b-4

*Hierdie saligheid is immers deur die Here verkondig, deur wie dit sy oorsprong het, en is aan ons bevestig deur dié wat dit gehoor het. Daarby het God ook saamgetuig deur tekens en wonders en ook deur allerhande kragtige dade en gawes van die Heilige Gees, soos Hy dit toebedeel het volgens sy wil.*

Net na Jesus se hemelvaart vind jy

Die dissipels het die evangelie oral verkondig en die Here het met hul saamgewerk en hul prediking bekragtig deur wondertekens wat daarop gevolg het.

Dit **wil voorkom of die gawes op die Sendingveld hoort**,  
en dan nadat mense tot geloof gekom het ophou.

**Wondertekens word in 1 Korintiërs beskryf** en daarna nie weer nie.   
Nie in die brief aan die Romeine wat 4 jaar later geskryf is of  
in Efesiërs, 1 Petrus wat nog later geskryf is voorkom nie.

Al die **latere boeke meld gawes van diens en praat**.

Paulus gebruik die **woord charismata** vir gawes wat die Gees gee  
in Rom 12.

**Profesie.**

Profesie is nie toekomsvoorspelling nie.  
vb van mense wat dag en datum die wederkoms voorspel.  
( voorbeeld: vrou in Vanderbijlpark wat alles verkoop het en geprofeteer het dat Jesus op ‘n sekere datum in Koppies (Vrystaat) sou kom. Almal moes daar wees om Hom te ontvang.)

Profesie is die bekendmaking van God se wil in die

* Verlede
* Hede
* Toekoms

**Profesie is** doodgewoon om die **woord van God te verkondig**.

Om vir kind te vertel wat in die Bybel staan is Profesie.  
Om op straat, in die gym of waar ook al te getuig wat Jesus Christus in jou lewe gedoen het, is profesie.

Ek **glo profesie is nie net ‘n praat gawe nie**  
maar ook ‘n doen gawe.

Jy moet so leef dat die mense die liefde van God  
in jou raaksien en beleef.

God se liefde vir die mens wat in sondegeval het  
moet sigbaar in jou raakgesien word.

**Diens**

Die Griekse woord is ‘n algemene term vir dien.  
Dit gaan oor praktiese hulp wat jy aan ander kan gee.

Dit is waar ons woord diaken van kom.  
Hulle wat dien.

Handl 6:3-4 dui aan dit is mense vol van die Gees, wysheid  
en met ‘n goeie reputasie.

(Video clip hier)

**Onderrig**

Dit gaan oor mense wat die gawe het  
om die evangelie op ‘n verstaanbare manier  
aan ander te leer.

Die vroeë kerk was deur onderrig gekenmerk.

Hierdie is egter ook ‘n **opdrag wat aan alle gelowiges** gegee is.

“Gaan dan na al die nasies toe en   
maak die mense My dissipels;  
doop hulle in die naam van die Vader en die Seun en die Heilige Gees,  
en leer hulle om alles te onderhou wat ek julle beveel het. (Mat 28:18vv)

**Jesus was ‘n leermeester** by uitnemendheid.

Hy verwag van jou om die blye boodskap aan die mens  
op jou pad te leef **en** te verkondig.

**Bemoedig**

Die **Griekse woord: parakaleo beteken** – “to call to one’s side”

Dit is baie nou verwant aan Advokaat, Trooster, helper.

Dit handel oor om iemand anders se nood aan te spreek.

Om ‘n moedelose moed in te praat.  
Iemand wat bang is te versterk met God se Woord.  
Een wat alleen is by te staan

Dit gaan daaroor **om saam met iemand ‘n pad te stap**.  
Iemand wat swaarkry, rou, gefrustreerd, depressief of sonder moed is.

Dit kan ook beteken **om iemand se las te help dra**.  
Of sommer net daar te wees met die liefde van Christus in jou hart.

Die woord word **ook gebruik om mense aan te spoor**  
bv. Om nie van samekomste van die gemeente weg te bly nie (Heb 10:24,25).

**Gee**

**Aristoteles** skryf: **antieke vriendskappe** was gegrond op die beginsel  
van wederkerigheid.

Hiervolgens sou iemand iets van waarde aan ‘n ander gee of doen  
en die persoon dan skuldig/afhanklik hou  
totdat die begunstigde met soortgelyke geskenk of daad gereageer het.

Die Griekse woord vir gee **“didomi” word hier geïntensifiseerd** met ‘n voorvoegsel meta  
wat beteken dat jy iets van jouself te gee of te offer.

**Johannes die doper verduidelik** die beginsel

“As jy twee kledingstukke het, gee een vir die ar­mes. As jy kos het, deel dit met hulle wat honger is.” (Luk 3:11)(NLV).

Dit is **om iemand te laat deel in van jou eie,**  
sonder bybedoelings..  
Dus gee sonder om aan jouself te gee.

**Gee sonder om iets te verwag**.  
Ons verwag van iemand om “dankie” te sê.

As Hy nie dankie sê nie, wil ons nie meer gee nie.  
Dan gee jy met die verwagting van dankbaarheid.

Nee, nie eers dit nie.  
**Jy moet gee**

1. Om ander persoon te help
2. Tot eer van God.

**Leiding gee met toewyding**

Die woord leiding gee kom van **Prohistemi  
wat basies beteken om voor ander te staan**.  
Dit kan politieke leiers, kerk leiers, familiehoofde aandui.

Dit gaan hier oor almal wat leiding in die kerk gee.  
predikante, ouderlinge, diakens, kleingroepleiers, kategete.

As jy deel van die span is,   
doen dit met toewyding.

**Help met blymoedigheid**

Die woord eleeo dui daarop om genade te bewys.

Dit is om **iemand raak te sien**,   
 simpatie te hê,  
 hulp te verleen waar moontlik.

Dit gaan oor **mense wat die gawe het om te sien**   
wanneer ander swaarkry, terneergedruk is of hulp nodig het,  
en wat hulp verleen.

Daar **is legio geleentheid hiervoor**.  
Dink aan siekes, gevangenis, bejaardes

Spreuke 14:21 lui:

Wie sy naaste verag doen sonde.  
Wie medelye het met die mens in nood,  
met hom gaan dit goed.

Nou is dit so, **baie gee, maar met ‘n swaar hart**  
en nie met blymoedigheid nie.

Sommige **bedoel goed maar doen meer skade**.  
Dink bv aan Job se 3 vriende...  
Hulle het sy nood vererger.

Spreuke 14:31 leer

Wie ‘n arm mens verdruk – beledig sy Maker.  
Wie hom oor ‘n arm mens onferm, eer God.

**Wanneer jy mense help**, doen dit omdat God dit verwag,

Slot

**Gebruik jou gawes**  
Geniet dit om ander te bedien met die gawes wat jy ontvang het.

So eer jy God.

Amen